
Linna asutuse „Narva Spordikeskus“ asutamine
1. Asjaolud ja menetluse käik

Narva linnas osutab alates 2005. aastast MTÜ Narva Spordikeskus aadressil Rakvere 22d, Narva sporditeenuseid linnarahvale. Spordihoones olevad saale kasutavad spordiga tegelemiseks Narva üldharidus- ja spordikoolid, linnas tegutsevad spordiklubid ja teised isikud. Narva Spordikeskuse baasil toimuvad turniirid ja meistrivõistlused erinevatel spordialadel ja teised erinevad üritused.
Elektroonilises ametlikus väljaandes „Ametlikud teadaanded“ oli 10.03.2011 avaldatud MTÜ Narva Spordikeskus (registrikood 80197100) likvideerimisteade, lõpetamiskanne on äriregistris tehtud 11.03.2011.

Aadressil Rakvere 22d, Narva asuva spordihoone töö jätkamise tagamiseks asutatakse linna asutust. Narva Spordikeskuse tegevus linna asutusena võimaldab parendada spordi- ja teiste osutatavate teenuste kvaliteeti.
Asutatava asutuse eeldatav koosseis  moodustab 14 inimest, eeldatav kogukulu moodustab 2011. aastal (juuli-detsember) 119994,00 eurot kuni aasta lõpuni. Tasuliste teenuste osutamisega seotud tulu, kui efektiivne töö linna asutuses on tagatud, moodustab hinnanguliselt kuni 75 000,00 eurot eelarveaastas.
2. Õiguslikud alused

Vastavalt kohaliku omavalitsuse korralduse seaduse § 22 lõike 1 punktile 34 kuulub volikogu ainupädevusse linna ametiasutuse hallatava asutuse moodustamise küsimuse lahendamine. Sama seaduse § 35 lõike 2 alusel linna ametiasutuse hallatava asutuse asutamise otsustab volikogu.
3. Otsus

3.1. Asutada linna asutust Narva Spordikeskus alates 01.07.2011. a.
3.2. Narva Linnavalitsusel kinnitada Narva Spordikeskuse põhimäärus ja teha kõik vajalikud toimingud asutuse riigi ja kohaliku omavalitsuste asutuste registris registreerimiseks.
3.3. Narva Linnavalitsusel valmistada ette linna 2011. eelarve muutmist tagamaks asutuse tööd jooksval aastal.
4. Rakendussätted
4.1. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2. Otsus jõustub seaduses sätestatud korras.
Mihhail Stalnuhhin

Narva Spordikeskuse asutamine
Narva Linnavalitsus võtab vastu protokollilise otsuse:

1.  Esitada Narva Linnavolikogusse läbivaatamiseks ja kinnitamiseks „Narva Spordikeskuse asutamine” otsuse eelnõu. 

2. Volitada Narva Linnavalitsuse Kultuuriosakonna juhataja Viktoria Lutus´t antud küsimuses ette kandma Narva Linnavolikogu istungil.

